O B E C Š E M Š A

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

# Všeobecne záväzné nariadenie

**č. ....../2017**

**o zavedení a poskytovaní elektronických služieb**

*Návrh VZN: - vyvesený na úradnej tabuli obce dňa : 11.9.2017*

 *- zverejnený na internetovej adrese obce dňa : 11.9.2017*

*Lehota na predloženie pripomienok k návrhu VZN do(včítane): 28.9.2017*

*Doručené pripomienky (počet) : ..............*

*Vyhodnotenie pripomienok k návrhu VZN uskutočnené dňa ............................*

*Vyhodnotenie pripomienok k návrhu VZN doručené poslancom dňa ............................*

*VZN schválené Obecným zastupiteľstvom v .......................dňa ................ pod č. : .............*

*VZN vyvesené na úradnej tabuli obce ........................ dňa : .............................*

*VZN zvesené z úradnej tabule obce ........................ dňa : .............................*

***VZN nadobúda účinnosť dňom ... ... .....***

úradná pečiatka

s erbom obce

 za obec :

Obecné zastupiteľstvo Obce Šemša v súlade s § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších právnych predpisov, zákona č. 305/2013 Z.z.
o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o eGovernmente) v znení neskorších právnych predpisov,
a ustanovenia § 98b ods. 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších právnych predpisov, uznieslo sa dňa XXX na tomto všeobecne záväznom nariadení č. XXX/2017 o zavedení a poskytovaní elektronických služieb (ďalej len „VZN“) :

# Všeobecne záväzné nariadenie

**č. ....../2017**

**o zavedení a poskytovaní elektronických služieb**

**§1 Predmet úpravy**

1. Účelom tohto VZN je umožniť právnickým osobám, fyzickým osobám a fyzickým osobám - podnikateľom (ďalej v texte len „právnickým a fyzickým osobám") uplatňovať výkon svojich práv a plnenie svojich povinností, vo vzťahu k Obci Šemša elektronicky, ako aj vybrané náležitosti výkonu verejnej moci elektronicky a elektronickej komunikácie obce Šemša voči právnickými a fyzickými osobami v rozsahu právomoci obce Šemša podľa osobitných predpisov.

2. Elektronické služby zabezpečuje Obec Šemša prostredníctvom špecializovaného portálu na webovom sídle https://www.dcom.sk, ako aj ústredného portálu verejnej správy, prístupného na webovom sídle https://www.slovensko.sk.

3. Aktualizovaný zoznam elektronických služieb, ktoré obec Šemša poskytuje, ako aj ich popis
a návod na ich používanie sú uvedené na portáloch uvedených v bode 2.

**§2 Osobitné ustanovenia**

1. Pre využívanie elektronických služieb je nevyhnutná príslušná miera autorizácie
a autentifikácie podľa zákona o eGovernmente, pokiaľ pri jednotlivých elektronických službách nie je uvedené inak.

2. Ak sa vo všeobecne záväzných nariadeniach alebo iných predpisoch Obce Šemša vyžaduje písomná forma komunikácie, považuje sa za ňu listinná aj elektronická komunikácia podľa osobitného predpisu (napríklad § 17 a nasl. zákona o eGovernmente).

**§3 Záverečné ustanovenia**

1. Na tomto Všeobecne záväznom nariadení obce sa uznieslo obecné zastupiteľstvo v Šemši svojim uznesením č. XXX / 2017 dňa XXX

2. VZN č. XXX /2017 bolo vyvesené dňa XXX na úradnej tabuli obce a nadobúda účinnosť dňa XXX

 starosta obce

**Obec Šemša, Šemša 116, 044 21 Šemša**

Obecnému zastupiteľstvu v Šemši Na rokovanie dňa:

 Bod rokovania:

Názov materiálu:

# Všeobecne záväzné nariadenie o zavedení a poskytovaní elektronických služieb

**Návrh na uznesenie:**

Obecné zastupiteľstvo Obce Šemša v súlade s § 4 ods. g zákona 369/1990 Zb. o obecnom zriadení

**sa uznáša**

**na**

#  Všeobecne záväznom nariadení o  zavedení a poskytovaní elektronických služieb

**Predkladá:**

**Jozef Lukáč**

**starosta obce**

**Spracoval:**

Jozef Lukáč

starosta obce

**Materiál obsahuje:**

Dôvodová správa

**Dôvodová práva**

 Účelom tohto VZN je umožniť právnickým osobám, fyzickým osobám a fyzickým osobám - podnikateľom (ďalej v texte len „právnickým a fyzickým osobám") uplatňovať výkon svojich práv a plnenie svojich povinností, vo vzťahu k Obci Šemša elektronicky, ako aj vybrané náležitosti výkonu verejnej moci elektronicky a elektronickej komunikácie obce Šemša voči právnickými a fyzickými osobami v rozsahu právomoci obce Šemša podľa osobitných predpisov v intenciách zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o eGovernmente) v znení neskorších právnych predpisov